4:. 
— 168 - 
áldozni s meg vagyok győződve, hogy az csak úgy fog áldásosán 
működhetni, ha az ő szellemében működend. 
Engedje meg az igen tisztelt szakosztály, hogy röviden 
előadjam, miképen fáradozott, mit tett Ö, hogy az egylet mielőbb 
megalakulhasson : 
A pozsonyi állami szülőháznak 13 évi vezetése folytán 
mindinkább meggyőződve arról, hogy az ott született gyermekek- 
nek nagy része az intézet elhagyása után kellő ápolás hiányá- 
ban elhal, az anyák pedig a társadalom által kellőleg nem 
támogatva, nagy részben elzüllenek : feltámadt nagy lelkében 
a gondolat oly egyesületet alakítani, mely úgy a gyermekeket, 
mint az anyákat a társadalom számára lehetőleg megmenti s 
ennek hasznos tagjaivá teszi. 
Anélkül, hogy eme szándékát tudatta, elvtársaival meg- 
beszélte volna, csupán maga erejére támaszkodva, megtette a 
kezdeményezést gyüjtőiveknek kibocsátása által az egyesület 
számára. Saját költségén nyomatott pár ezer ily ivet, küldött 
szét szinte az egész országba, megkereste ezekkel a szerény 
viszonyok közt élő orvosok, ügyvédek, tanárok, hivatalnokoktól 
kezdve egész fel a leggazdagabb főurakig és a hierarchia leg- 
magasabb polczán álló főpapokig mindenkit, kiről gondolta, hogy 
az emberi nyomor iránt érzékkel viseltetik; sőt a törvényható- 
ságokat sem felejté ki, tudva azt, hogy épen ezek érzik leg- 
inkább az ily egyletnek szükségét, hogy például maga Pozsony 
vármegye a bécsi lelenczháznak az ott ápolt vármegyei lelen- 
czekért 118,000 frttal adós; hogy ezek a roppant összegek jövőre 
mind az országban maradhatnának, mert ő annyira bizott tervé- 
nek sikerében, hogy az egyesületet nem igen messze távolban 
Nyugat-Magyarország számára berendezett lelenczházzá látta 
lelki szemei előtt kifejlődni. 
Megtörténvén így 1886-ban a kezdeményezés, lázas izgatott- 
sággal dolgozott éjjel nappal, nem azért, hogy terve sikerüljön, 
mert hiszen eme sikerről akkor még szentül meg volt győződve, 
hanem hogy az minél előbb életet nyerjen. Eszméje érdekében 
a fővárosi és helybeli sajtót is felhasználta, saját költségén röp- 
iratokat nyomatott, azokat elárusította s a begyült pénzt a 
gyüjtőiveken befolytakhoz csatolta. A kibocsátott ivek naponta 
érkezvén kisebb nagyobb összeggel vissza, eme körülmény 
